Shin kun san dalilin da ya sa mutane ke sanya tufafi? - BBC News Hausa
https://www.bbc.com/hausa/mujalla-38827791
Hakkin mallakar hoto Robertharding / Alamy Stock Photo
Image caption Ta yiwu mutane sun maye makwafin zayyanar jiki da tufafi
Ya shafe shekara 10 a gidan kurkuku saboda fita tsirara a bainar jama'a baya ga cewa an sha tsare shi.
Gough, wanda ke da lakabin "mai yawo tsirara," ya fi son tafiya a tumbur lokacin yanayin zafi.
Ba shi da wani hadari ko cutarwa ga al'umma, amma tafiyar da yake zigidir daga John o'Groats zuwa Lands End a Birtaniya cikin shekara ta 2003, ya haifar da rudani a kasar.
Wani rukuni na al'ummar mafarauta har yanzu sun fi sha'awar zama zigidir haihuwar uwarsu.
Bambancin kawai shi ne mafi yawancin mu mu kan rufe jiki ne a cikin jama'a.
Sai dai wasu al'ummomin mafarauta har yanzu sun fi son zama haihuwar uwarsu, al'amarin da ke nuni da cewa ba dole sai mun sanya tufafi za mu rayu ba.
Hakkin mallakar hoto Entressan/SPL
Image caption A wani lokaci bukatar rufe jiki da sutura ta taba bijiro wa mutanen da
Alamun burbushin tufafi bai hau kan burbushin duwatsu ba, saboda haka babu hujja kai tsaye da za ta tabbatar da lokacin da mutanen farko - "hominin" - kakannin mutane suka daina yawo tsirar, har suka fara lullube jikinsu da gashi da fatun dabbobi.
Sabanin haka ma, masana kimiyyar nazarin dadaddun al'amura ba sa bin hanyoyin ta kai tsaye wajen gano asalin tufafi.
Manufa dai ita ce a daidai lokacin da muka fara sanya sutura, sai kudin cizo ya fara tarewa a jikinsu, ya kuma zama wani nau'in halittu daban.
A wannan zamani na cikakkun mutane, wadanda ake yi wa lakabi da ''Homo sapiens'', tuni muke tafiya kan kasa a Afirka.
Ba su da dimbin gashin da ya baibaye jiki, al'amarin da ya taimaka wa mutanen da suka rika samun dumin jiki da daddare, ya kuma ba su kariya daga zafin rana.
Akwai yiwuwar mun fara sanya tufafi ne don maye makwafin gashi da muka rasa, a cewar Ian Giligan na Jami'ar Sydney da ke Austiraliya.
Mafi yawan al'ummomin mafarautan wannan zamani, irin mutanen Nuer da ke Kudancin Sudan, suna sanya guntayen tufafi.
Dalilin kawai da za a yarda da shi, shi ne mutane sun fara jin "kunya" don haka suka fara son rufe jikinsu, amma yana da wahala a samu hujja takamaimai.
Bayanan tarihi sun yi nuni da cewa al'ummomin mafarauta, irin na Fuegians daga Kudancin Amurka, sun sanya saukaka tufafi na wancan lokacin, kuma sun yi yawo tsirara.
Hakkin mallakar hoto MAURICIO ANTON/SCIENCE PHOTO LIBRARY
Image caption Mutanen da suka shude a Turai (Neandethals) suna bukatar kariya daga sanyi
A wajen Afirka kuwa, al'amari ne mai sauki a san cewa tufafi na da muhimmmanci don kariya daga sanyi.
Wani nau'in rukunin mutane, na Turawan asali, sun yi tafiya a kasa lokacin tsananin sanyi, don haka akwai tabbacin cewa bukatar lullube jiki ta bijiro.
''Neandertahals'', mutanen farko da suka shude a Turai kafin mutanen zamani su halarto.
Daukacinmu mun fito daga zuiri'ar kakanni guda ne, watakila su ne rukunin farko na mutanen Afirka da Turai da yammacin Asiya, wato ''Homo heidelbergensis''.
Daga nan za a iya cewa, idan 'Neanderthals' sun sanya tufafi, to an kirkiro tufafi ne ba sau daya ba, kuma mutanen farko a nahiyar Turai, wato Neanderthals ne suka fara kirkiro su kafin mu.
Mutanen Turai na farko 'Neanderthals' ba su bukaci yin tufafi tsukakku don lullube jikinsu ba.
A wajen bayyanar da al'amarin, Wales ya kwatanta tufafin al'ummomin mafarautan wannan zamani a muhalli daban-daban, sannan ya yi nazari kan irin yanayin da suka zauna kamar yadda tarihi ya bayyana.
Hakkin mallakar hoto Pierungela Pirak
Image caption An dauka cewa tufafin mutanen da suka shude a Turai basu da nagartar da ta kai na mutanen zamani
Sannan mutumin zamani ya yi cukurkudaddun kayan sawa masu wuyar sha'ani, ta yiwu saboda dinke dumbin kyallaye.
Jagoran wadanda suka rubuta sakamakon binciken, Mark Collard, na Jami'ar Simon Fraser da ke Burnaby a kasar Canada, ya fahimci cewa mutanen zamani sun damfaru da bukatar yin farautar dabbobin da za su taimaka musu wajen dinka tufafin gashi masu kauri da taushi.
"An yi ta farautar irin wadannan, saboda al'amari na yanayin gashi, gashinsu dai sanyi bay a daskarar da shi kamar sauran nau'ukan," inji shi.
"Sun fi nagarta fiye da tufafin kariyar sanyi da sojoji ke sanyawa."
"Fasahar kimiyyar kere-kere ta taimaka wa mutane, ta yadda za su iya zama a wani sabon muhalli," inji shi.
"Don haka sabanin a bullo da dabarun iya zama a can, sai kawai ka samar da managartan tufafi."
Hakkin mallakar hoto Nature Picture Library / Alamy Stock Photo
Image caption Gajeriyar dabba mai kaurin gashi (wolverine) da ke dumama jikinta
Idan wannan ya haifar da sabanin fahimta, to dai haka al'amarin yake.
Mutanen zamani sun fi sirantar jiki, al'amarin da ke bayar da damar sanyi ya ratsa su.
"Mun kirkiro da managartan tufafi ya maye makwafin abin da muka rasa, al'amarin da ke ba mu kariya a yanayin tsananin sanyin shekaru dubu 30 da suka wuce," inji Gilligan.
Ta yiwu mun koyi wani al'amari ko darussa biyu daga mutanen Turai da suka shude (Neanderthals).
Alamun hujjojin dadaddun al'amura masu dimbin shekaru na nuni da cewa mutanen zamani suna managarciyar fasahar kimiyyar kere-kere wajen yin tufafi.
"A lokacin da suka fara fafutika, wannan shi ne dalilin da ya sanya suka gushe, ba su da fasahar kimiyyar kere-kere da za ta samar da hadaddun tufafin mutanen zamani, wadanda tuni aka samar da su tun farko a Afirka," a cewar Gilligan.
Hakkin mallakar hoto Simon Grosset / Alamy Stock Photo
Image caption Mutanen zamani na farko ta yiwu sun yi rigar gashi da ake saregafawa ta lullube daukacin fatar jikinsu
Duk da cewa mutanen zamani suna da dimbin ingantattun kayan aiki da tufafi, mutanen Turai da suka shude miyagu ne dukum yadda aka nuna a da, kuma babu wani dalili na bai daya da zai tabatar da cewa masu nagarta da wuyar sha'ani ne fiye da mu.
A shekarar 2003, wani gungun masana karkashin jagorancin Marie Soressi ta Jami'ar Leiden da ke Netherland, sun gano cewa mutanen Turai da suka shude su ne suka fara amfani da kayan aikin da suka kera daga kashi, sabanin dutse.
Wadannan "kayan aikin kashi" an yi su ne daga hakarkarin gada.
"Irin wadannan kayan aiki da aka kera daga kashi an fi samunsu a zamanin kayan aikin da aka kera da duwatsu, don haka ake samun burbushinsu a wuraren da mutanen farko na zamani suka fara bayyana bayan shudewar mutanen Turai na farko (Neandewrthal)," a cewar Soressi.
"A ganina wannan na nuni da hujjar da ke tabbatar da wani abu da aka gada daga mutanen Turai na farko da suka gushe zuwa ga mutanen zamani.
"Idan ku ka dubi mafarautan zamani wadanda ba sa sanya tufafi, su kan yi wa kansu kwalliyar kawa da zane-zane a jiki.
Ba ka bukatar tufafi don yin hakan."
Hakkin mallakar hoto Cultura RM / Alamy Stock Photo
Image caption Tamfar zane-zane a jiki, tufafi wani tambari ne da ke nuni da yanayin mutum
Gaskiyar lamari game da tufafi na da wuyar sha'ani fiye da yadda kuka zata .
"Irin wannan adon shi ne aka juya shi ya zama tufafi," a cewar Gilligan.
Da zarar hakan ta faru, sai bukatar tufafi ta bijiro wa mutane saboda kyautata zamantakewa da dumama jiki."
Wannan ya bayyana yadda tufafi suka zama wani muhimmin al'amari na nuna mutumtakar mutane.
Sun zama alamar nuna mutumtaka, ta fannin al'adunmu da zamantakewarmu.
Tufafi sun bambanta mu da suaran nau'ukan halittu da zama haka zikau, a cewar Gilligan.
Saura da me, idan muka yi nuni da rukunin zamantakewar ko kungiyar siyasarmu, al'amari ne da za su iya bambance mu da wasu.